**E liniște și pace în stână la români!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E liniște și pace în stână la români!

...

Oile-s în staul, cobani, stați liniștiți,

Niciuna dintre oi din staul n-o să iasă

Câinii păzesc turma, de carne hămesiți

Și vă păzesc și vouă averea prețioasă!

...

Muri-vor dintre oi, dar numai câteva,

Puteți să raportați mai sus, către stăpâni,

Că mor numai acelea ce lapte nu pot da,

Chiar cum s-a stabilit, aici, printre români!

...

Și-n stâna asta mare se va face planul,

Vor pieri mai mult din oile ce-s sterpe,

Iar să rămână-n staul de nu vor pricepe,

Avem câini dresați să le tăiem elanul!

...

Am ridicat ciobanul la rang de președinte,

Iar turma noastră este docilă și cuminte,

Că fiecare oaie din turmă, e dresată,

Să-nghită toată iarba, chiar dacă-i uscată!

...

Puteți fi liniștiți, ai lumii-nalți stăpâni,

Că treaba-n stâna noastră merge după plan,

Iar orice-mpotrivire printre oi e-n van,

E liniște și pace în stână la români!